CELEX: C2007/223/33
Language: el
Date: 2007-09-22 00:00:00
Title: Υπόθεση F-18/07: Προσφυγή της 10ης Ιουλίου 2007 — Marcuccio κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/18
            
         Προσφυγή της 10ης Ιουλίου 2007 — Marcuccio κατά Επιτροπής
   (Υπόθεση F-18/07)
   (2007/C 223/33)
   Γλώσσα διαδικασίας: η ιταλική
   Διάδικοι
   
      Προσφεύγων: Luigi Marcuccio (Tricase, Ιταλία) (εκπρόσωπος: G. Cipressa, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 25 Οκτωβρίου 2005 απόφαση του με αντικείμενο την υγειονομική ασφάλιση Κοινού Καθεστώτος της καθής, με την οποία ο καθής απέρριψε την από 11 Οκτωβρίου 2005 αίτηση που ο προσφεύγων είχε υποβάλει προκειμένου, κατά το άρθρο 72 του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων και κατά τη ρύθμιση για την κάλυψη των κινδύνων ασθενείας των υπαλλήλων των Ευρωπαϊκών Κοινοτήτων, να αναγνωριστεί ότι πάσχει από βαριά ασθένεια.
            
         
               —
            
            
               να ακυρώσει, εφόσον παρίσταται ανάγκη, την από 30 Νοεμβρίου 2006 και υπό στοιχεία ADMIN.B.2/MB/nb D(06) 27556 απόφαση της αρμόδιας για τους διορισμούς αρχής κατά το μέρος που με την απόφαση αυτή απορρίφθηκε η από 23 Αυγούστου 2006 διοικητική ένσταση του προσφεύγοντος κατά της επίμαχης αποφάσεως·
            
         
               —
            
            
               να αναγνωρίσει ότι νομικώς είναι ανύπαρκτη ή, επικουρικώς, να ακυρώσει, εφόσον παρίσταται ανάγκη και εφόσον όντως υπάρχει, πράγμα που όπως τώρα έχουν τα πράγματα είναι αβέβαιο, τη φερόμενη γνωμοδότηση της υγειονομικής επιτροπής, την οποία γνωμοδότηση αφορά το σημείωμα της 30ής Νοεμβρίου 2006 και την οποία αγνοεί καθ' ολοκληρίαν ο προσφεύγων·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων προβάλλει τους ακόλουθους τρεις λόγους ακυρώσεως:
   
               1)
            
            
               απόλυτη έλλειψη αιτιολογίας, και λόγω του ότι η αιτιολογία που παρέθεσε η καθής είναι παράλογη, ανακόλουθη, ταυτολογική και συγκεχυμένη, δεν ερευνά τα πράγματα και αποτελεί πρόσχημα·
            
         
               2)
            
            
               πρόδηλη πλάνη εκτιμήσεως και παράβαση των εφαρμοστέων διατάξεων·
            
         
               3)
            
            
               παράβαση του καθήκοντος προνοίας και του καθήκοντος χρηστής διοικήσεως.